
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2850 

8 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ στο σύστημα διαχείρι¬ 
σης και ελέγχου του φορέα: «ΑΡΧΗ ΠΛΗΡΩΜΗΣ». 1 
Προκήρυξη πλήρωσης της θέσης του Διευθύνοντος 
Συμβούλου της Ανώνυμης Εταιρείας με την επω¬ 
νυμία «ΑΛΕΞΑΝΔΡΕΙΑ ΖΩΝΗ ΚΑΙΝΟΤΟΜΙΑΣ Α.Ε.».. 2 


ΑΠΟΦΑΣΕΙ Σ 

Αριθμ. 1397/0051 (1) 

*Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ στο σύστημα διαχεί¬ 
ρισης και ελέγχου του φορέα: «ΑΡΧΗ ΠΛΗΡΩΜΗΣ». 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του αρθρ. 10, παρ. 6 και 7 του 
Ν.3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ.1 του Ν.3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ Α' 210). 

4. Τις διατάξεις του άρθρου 21 παρ. 3 του Ν.4024/ 
27-10-2011 «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015». (ΦΕΚ Α'/ 226/27-10-2011). 

5. Την αριθμ. 2/49837/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
«Καθορισμός αρμοδιοτήτων και ρύθμιση θεμάτων λει¬ 


τουργίας της Επιτροπής Δημοσιονομικού Ελέγχου (άρ¬ 
θρο 15 Ν. 3614/2007)». 

6. Την αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΑ Διευθύνσεων Προγραμματισμού 
και Ελέγχων κ.λπ. (Δ51 και Δ56). 

7. Την αριθμ. 2/46430/0004/24-7-2012 (ΦΕΚ Β' 2183) 
Απόφαση του Αναπληρωτή Υπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Αναπληρωτή Υπουργού» στο Γενικό 
Γραμματέα Δημοσιονομικής Πολιτικής, στους Προϊστα¬ 
μένους Γενικών Διευθύνσεων, Διευθύνσεων και Τμημά¬ 
των της Γενικής Γραμματείας Δημοσιονομικής Πολιτι¬ 
κής / Γ ενικού Λογιστηρίου του Κράτους του Υπουργείου 
Οικονομικών» (Άρθρο 2, στοιχ. Β, παρ. 2, περιπτ. ιβ). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 απόφαση του 
Υπουργού Οικονομίας και Οικονομικών «Καθορισμός του 
ύψους εκτός έδρας αποζημίωσης και των εξόδων μετα¬ 
κίνησης των μετακινούμενων προσώπων με τα άρθρα 15 
και 16 του Ν. 3614/2007» (ΦΕΚ Β' 1850/03.09.2009), όπως 
τροποποιήθηκε με την αριθμ. 2/33481/0022/27-4-2011 από¬ 
φαση του Υπουργού Οικονομικών «Δαπάνες Μετακινή¬ 
σεων» (ΦΕΚ Β'/1069/31-5-2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2013. 

11. Το γεγονός ότι από τις διατάξεις αυτής της από¬ 
φασης προκαλείται, δαπάνη 971.60 € για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΛ - Υποπρόγραμμα Β'). 

12. Την εγκεκριμένη στην αρ. 548/06-06-2013 συνε¬ 
δρίαση της ΕΔΕΛ Στρατηγική Ελέγχων και το εγκεκρι¬ 
μένο στην αρ. 555/24-07-2013 συνεδρίαση Πρόγραμμα 
Ελέγχων για την ελεγκτική περίοδο 01/07/2013 έως 
30/06/2014, αποφασίζουμε: 

1. Συστήνουμε Ομάδα για τη διενέργεια ελέγχου στο 
σύστημα διαχείρισης και ελέγχου του φορέα: «ΑΡΧΗ 
ΠΛΗΡΩΜΗΣ». 

2. Την Ομάδα Ελέγχου αποτελούν οι: 

- ΒΑΣΙΛΑΚΟΠΟΥΛΟΥ ΜΑΡΙΑ του ΙΩΑΝΝΗ, με Α.Δ.Τ. 
ΑΚ 044544, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Ταμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Δημοσιονομικών, ως συντονιστής. 

- ΛΙΓΝΟΥ ΝΙΚΟΛΕΤΑ του ΑΝΔΡΕΑ, με Α.Δ.Τ. ΑΖ 013929, 
υπάλληλος της 52ης Δ/νσης «Διεύθυνση Σχεδιασμού και 
Αξιολόγησης Ελέγχων» του ΓΛΚ, κλάδου ΤΕ Δημοσιο¬ 
νομικών, ως μέλος. 

- ΞΑΝΘΟΠΟΥΑΟΥ ΑΓΓΕΛΙΑ του ΓΕΩΡΓΙΟΥ, με Α.Δ.Τ. 
Φ 355006, υπάλληλος της 56ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Κοινωνικό 
Ταμείο, από το Ευρωπαϊκό Ταμείο Αλιείας και επιχει¬ 
ρησιακών προγραμμάτων που εντάσσονται στο στόχο 
Ευρωπαϊκή Εδαφική Συνεργασία» του ΓΛΚ, κλάδου ΠΕ 
Δημοσιονομικών, ως μέλος. 

- ΣΑΡΑΦΙΔΟΥ ΑΓΓΕΛΙΚΗ του ΚΩΝ/ΝΟΥ, με Α.Δ.Τ. 
ΑΒ 045959, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Τ αμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Μηχανικών, ως μέλος. 

3. Ο έλεγχος θα διενεργηθεί από τις 19/11/2013 έως 
τις 25/11/2013 στην ΑΘΗΝΑ. 

4/Εργο της Ομάδας είναι ο έλεγχος του συστήματος 
διαχείρισης και ελέγχου του ανωτέρω φορέα. 

5. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 8 του προοιμίου απόφαση. 

6. Η εκτός έδρας αποζημίωση και τα έξοδα μετακίνη¬ 
σης των ελεγκτών θα καλυφθούν σύμφωνα με την υπό 
στοιχείο 9 του προοιμίου απόφαση. 

7. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 537/ΥΟΔΔ/4-11-2013. 

Αθήνα, 23 Οκτωβρίου 2013 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 

-♦- 

Αριθμ. οικ. 5198 (2) 

Προκήρυξη πλήρωσης της θέσης του Διευθύνοντος Συμ¬ 
βούλου της Ανώνυμης Εταιρείας με την επωνυμία 
«ΑΛΕΞΑΝΔΡΕΙΑ ΖΩΝΗ ΚΑΙΝΟΤΟΜΙΑΣ Α.Ε.». 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) των άρθ. 3 και 7 του Ν. 4180/2013 «Αντικατάσταση 
και συμπλήρωση διατάξεων για τη Ζώνη Καινοτομίας 
Θεσσαλονίκης και άλλες διατάξεις» (Α' 182) 

β) του άρθρου 7 του ΠΔ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α'141), όπως τροποποιήθηκε από το άρθρο 5 του 
Π.Δ. 98/2012 (Α' 160) 

γ) του ΠΔ. 167/2005 «Οργανισμός του Υπουργείου Μα- 
κεδονίας-Οράκης» (Α'220), όπως τροποποιήθηκε και ισχύει 


δ) του άρθρου 90 του Π.Δ. 63/2005 «Κώδικας Νομοθε¬ 
σίας για την Κυβέρνηση και τα Κυβερνητικά Όργανα» 
(Α'98) και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
κρατικού προϋπολογισμού. 

2. Την υπ’ αριθμ. 9966/30-7-2007 κοινή απόφαση των 
Υπουργών Οικονομίας και Οικονομικών, Ανάπτυξης και 
Μακεδονίας - Θράκης «Εγκριση Καταστατικού της Ανώ¬ 
νυμης Εταιρείας με την επωνυμία “Αλεξάνδρεια Ζώνη 
Καινοτομίας Α.Ε.”» (Β' 1614). 

3. Την ανάγκη πλήρωσης της θέσης του Διευθύνοντος 
Συμβούλου της ανώνυμης εταιρείας με την επωνυμία 
«Αλεξάνδρεια Ζώνη Καινοτομίας Α.Ε.», αποφασίζουμε: 

1. Προκηρύσσουμε την πλήρωση της θέσης του Διευ- 
θθνοντος Συμβούλου της ανώνυμης εταιρείας με την 
επωνυμία «Αλεξάνδρεια Ζώνη Καινοτομίας Α.Ε.» (στο 
εξής εταιρεία) και καθορίζουμε τη διαδικασία, τους 
όρους, τις προϋποθέσεις και τα κριτήρια της επιλογής 
του ως εξής: 

2. Περιγραφή θέσης 

Ο/Η Διευθύνων/σα Σύμβουλος είναι μέλος και το ανώ¬ 
τατο εκτελεστικό όργανο του Διοικητικού Συμβουλίου 
της εταιρίας «Αλεξάνδρεια Ζώνη Καινοτομίας Α.Ε.», προ- 
ΐσταται του προσωπικού και όλων των υπηρεσιών της 
εταιρείας, διευθύνει το έργο τους, λαμβάνει τις αναγκαίες 
αποφάσεις μέσα στα πλαίσια των διατάξεων και κανονι¬ 
σμών που διέπουν τη λειτουργία της Εταιρείας, των εγκε¬ 
κριμένων από το Διοικητικό Συμβούλιο προγραμμάτων 
και προϋπολογισμών και του Επιχειρησιακού Σχεδίου της 
Εταιρείας. Ο Διευθύνων Σύμβουλος έχει τις παρακάτω 
αρμοδιότητες που είναι καταστατικές καθώς και όσες 
άλλες του ανατίθενται από το Διοικητικό Συμβούλιο: 

α) Εισηγείται στο Δ.Σ. το Επιχειρησιακό Σχέδιο και 
τον ετήσιο προϋπολογισμό της Εταιρείας (άρθ. 9 
Ν. 4180/2013). 

β) Υποβάλλει στο Δ.Σ. της εταιρείας τις προτάσεις 
και εισηγήσεις που απαιτούνται για την υλοποίηση του 
σκοπού της Εταιρείας και των προβλεπομένων στο Επι¬ 
χειρησιακό Σχέδιο και στον ετήσιο προϋπολογισμό. 

γ) Μεριμνά για την εκτέλεση των αποφάσεων του 
Δ.Σ. της εταιρείας, ασκεί τη διαχείριση της εταιρείας 
και διευθύνει τις υπηρεσίες της 

δ) Ενημερώνει το Δ.Σ. και τον πρόεδρο του Δ.Σ., ανά 
τακτά χρονικά διαστήματα, ή και εκτάκτως, όταν του 
ζητηθεί ή όταν το απαιτούν οι περιστάσεις, σχετικά με 
τη διαχείριση της εταιρείας και την πορεία των εται¬ 
ρικών υποθέσεων. 

ε) Αποφασίζει και υπογράφει, έπειτα από προηγούμενη 
ενημέρωση του Δ.Σ., την κατάρτιση και σύναψη συμβά¬ 
σεων για την αντιμετώπιση των τρεχόντων θεμάτων 
συνήθους καθημερινής διαχείρισης της εταιρείας και 
μέχρι του ποσού εκείνου που θα ορίζει με απόφαση 
του το Δ.Σ. 

στ) Εισηγείται στο Δ.Σ. για τις ανάγκες της Εταιρείας 
σε προσωπικό, παρακολουθεί τις διαδικασίες επιλογής 
προσωπικού και εισηγείται στο Δ.Σ. σχετικά με τις προ¬ 
σλήψεις του προσωπικού καθώς και για θέματα που 
ρυθμίζουν τις απολαβές και μισθούς του σύμφωνα με 
τον κανονισμό λειτουργίας της εταιρείας ή ελλείψει 
αυτού σύμφωνα με τις αποφάσεις του Δ.Σ., όπου προ- 
βλέπεται. 

ζ) Εκπροσωπεί την εταιρεία στην Ελλάδα και στο 
εξωτερικό, εκτός αν άλλως ορίζεται με απόφαση του 

Διοικητικού Συμβουλίου και στο πλαίσιο αυτό δύναται 
να εξουσιοδοτεί ή παρέχει πληρεξουσιότητα σε άλλα 
πρόσωπα για την εκπροσώπηση της εταιρείας. 

3. Κύρια προσόντα 

Για την επιλογή στη θέση του Διευθύνοντος Συμ¬ 
βούλου ΑΖΚ Α.Ε., οι υποψήφιοι πρέπει να έχουν κατ’ 
ελάχιστο τα προσόντα που ορίζονται στις διατάξεις 
του άρθρου 7 του Ν.4180/2013, ήτοι: 

α) Πτυχίο πανεπιστημιακού ιδρύματος της ημεδαπής 
ή ισότιμου και αντίστοιχου ιδρύματος της αλλοδαπής, 
σε γνωστικό αντικείμενο συγγενές με τους τομείς δρα¬ 
στηριότητας της Εταιρείας. 

β) Προϋπηρεσία επί οκτώ (8) τουλάχιστον έτη σε θέση 
αυξημένης ευθύνης στο δημόσιο ή ιδιωτικό τομέα, που 
πρέπει να αποδεικνύεται με την προσκόμιση σχετικών 
εγγράφων. 

4. Πρόσθετα προσόντα 

Επιπλέον των απαραίτητων προσόντων οι υποψήφιοι 
θα αξιολογηθούν στα παρακάτω επιθυμητά προσόντα: 

α) Γνώση και εμπειρία σε θέματα έρευνας, τεχνολο¬ 
γίας και καινοτομίας σε εθνικό και διεθνές επίπεδο. 
Ιδανικά η απόκτηση εμπειρίας θα πρέπει να περιλαμβά¬ 
νει απασχόληση σε συναφές αντικείμενο στο δημόσιο, 
στον ακαδημαϊκό/ερευνητικό και ιδιωτικό τομέα (τριπλή 
έλικα). Η εμπειρία αυτή πρέπει να τεκμηριώνεται με την 
προσκόμιση καταλόγου έργων, τα οποία έχει συντονίσει 
ή στα οποία έχει συμμετάσχει ο υποψήφιος καθώς και 
αντίστοιχες βεβαιώσεις του φορέα απασχόλησης. 

β) Ικανότητα ανάληψης πρωτοβουλιών στο σχεδίασμά 
και την εκτέλεση ερευνητικών/αναπτυξιακών συνεργατι¬ 
κών έργων ή και έργων στρατηγικής ανάπτυξης καθώς 
και γνώση των θεμάτων της περιφερειακής ανάπτυξης 
και του παγκόσμιου ανταγωνισμού. Ο ιδανικός υποψήφι¬ 
ος θα πρέπει τεκμηριωμένα να έχει συμμετάσχει ενεργά 
στη σύνταξη προδιαγραφών, προετοιμασία και υλοποί¬ 
ηση συνεργατικών έργων περιφερειακής εμβέλειας. 

γ) Γνώση του διεθνούς περιβάλλοντος καινοτομίας και 
των προϋποθέσεων προσέλκυσης διεθνών επενδύσεων 
στις νέες τεχνολογίες και εγκατάστασης καινοτόμων 
εγχειρημάτων. Ο ιδανικός υποψήφιος θα πρέπει να έχει 
τεκμηριωμένη εμπειρία, στην αξιολόγηση και διαπραγ¬ 
μάτευση, για την εγκατάσταση καινοτόμων εγχειρημά¬ 
των στην περιοχή αρμοδιότητάς του. 

δ) Καλά αναπτυγμένες διοικητικές και ηγετικές δεξιό¬ 
τητες (πείρα στη διαχείριση δημοσιονομικών, χρηματο¬ 
οικονομικών πόρων και ανθρώπινου δυναμικού για την 
υλοποίηση αναπτυξιακών έργων καθώς και συντονισμό 
οοηεοΓίίυπι για την υλοποίηση διεθνών έργων), αποδε¬ 
δειγμένες σε εθνικό ή/και διεθνές περιβάλλον. Οι δεξι¬ 
ότητες τεκμηριώνονται με την προσκόμιση καταλόγου 
έργων που έχει συντονίσει ή διαχειριστεί ο υποψήφιος 
και την αντίστοιχη βεβαίωση του φορέα. 

ε) Υψηλό επίπεδο διαπροσωπικών δεξιοτήτων και δε¬ 
ξιοτήτων παρουσίασης, συμπεριλαμβανομένων δεξιοτή¬ 
των γραπτής και προφορικής επικοινωνίας σε ανώτερο 
διοικητικό επίπεδο με θεσμικά όργανα, δημόσιες Αρχές 
και ευρύ φάσμα κοινωνικών εταίρων. Ο ιδανικός υποψή¬ 
φιος πρέπει να έχει τεκμηριωμένη εμπειρία παρουσία¬ 
σης φορέα/δράσεων σε συνέδρια ή ακροατήριο ή/και 
εκπροσώπησης φορέα σε θεσμικά όργανα. 

στ) Αποδεδειγμένη γνώση μιας τουλάχιστον ή και 
περισσοτέρων γλωσσών εργασίας της Ευρωπαϊκής 
Ένωσης (ΕΕ). Αν ο ενδιαφερόμενος είναι πολίτης της 


Ευρωπαϊκής Ένωσης θα πρέπει να έχει αποδεδειγμένη 
άριστη γνώση της Ελληνικής γλώσσας. 

ζ) Διδακτορικό τίτλο ή τίτλο μεταπτυχιακών σπουδών, 
σε συναφές γνωστικό αντικείμενο με τις δραστηριότη¬ 
τες και τους σκοπούς της εταιρίας, από Πανεπιστημι¬ 
ακό ίδρυμα της ημεδαπής ή ισότιμου και αντίστοιχου 
ιδρύματος της αλλοδαπής, αναγνωρισμένου νομίμως 
από την αρμόδια Αρχή. 

5. Κωλύματα διορισμού 

Δεν μπορούν να διοριστούν: 

α) Όσοι έχουν συμπληρώσει το 65ο έτος ή πρόκειται 
να συνταξιοδοτηθούν κατά την διάρκεια της θητείας 
τους στην θέση. 

β) Όσοι δεν έχουν εκπληρώσει τις στρατιωτικές τους 
υποχρεώσεις ή δεν έχουν απαλλαγεί νόμιμα από αυτές. 

γ) Όσοι καταδικάστηκαν για κακούργημα και σε 
οποιαδήποτε ποινή για κλοπή, υπεξαίρεση (κοινή και 
στην υπηρεσία), απάτη, εκβίαση, πλαστογραφία, απι¬ 
στία δικηγόρου, δωροδοκία, καταπίεση, απιστία περί 
την υπηρεσία, παράβαση καθήκοντος, καθ’ υποτροπή 
συκοφαντική δυσφήμιση, καθώς και για οποιοδήποτε 
έγκλημα κατά της γενετήσιας ελευθερίας ή έγκλημα 
οικονομικής εκμετάλλευσης της γενετήσιας ζωής. 

δ) Οι υπόδικοι που έχουν παραπεμφθεί με τελεσίδικο 
βούλευμα για κακούργημα ή για πλημμέλημα της προ¬ 
ηγούμενης περίπτωσης έστω και αν το αδίκημα έχει 
παρα γραφεί. 

ε) Όσοι λόγω καταδίκης έχουν στερηθεί τα πολιτικά 
τους δικαιώματα και για όσο χρόνο διαρκεί η στέρηση 
αυτή. 

στ) Όσοι τελούν υπό στερητική δικαστική συμπαρά¬ 
σταση (πλήρη ή μερική), υπό επικουρική δικαστική συ¬ 
μπαράσταση (πλήρη ή μερική) και υπό τις δύο αυτές 
καταστάσεις. 

ζ) Όσοι απολύθηκαν από θέση δημόσιας υπηρεσίας ή 
ΟΤΑ ή άλλου νομικού προσώπου του δημόσιου τομέα, 
λόγω επιβολής της πειθαρχικής ποινής της οριστικής 
παύσης ή λόγω καταγγελίας της σύμβασης εργασίας 
για σπουδαίο λόγο, οφειλόμενο σε υπαιτιότητα του ερ¬ 
γαζομένου, αν δεν παρέλθει πενταετία από την από¬ 
λυση. 

η) Όσοι τελούν υπό καθεστώς αυτοδίκαιης αργίας 
σύμφωνα με τις διατάξεις της υποπαραγράφου Ζ.3 της 
παραγράφου Ζ του άρθρου πρώτου του Ν. 4093/2012 
όπως τροποποιήθηκαν και ισχύουν. 

6. Όροι απασχόλησης 

Ο Διευθύνων Σύμβουλος προσλαμβάνεται με σύμβαση 
ιδιωτικού δικαίου ορισμένου χρόνου, διάρκειας τριών 
έως έξι ετών, με απόφαση του Υπουργού Μακεδονίας 
και Θράκης. Η θέση του Διευθύνοντος Συμβούλου εί¬ 
ναι πλήρους και αποκλειστικής απασχόλησης. Η σχέση 
εργασίας διέπεται από το Καταστατικό, τον Κανονισμό 
Εσωτερικής Λειτουργίας της εταιρίας και την κείμενη 
νομοθεσία. 

Απαγορεύεται στον Διευθύνοντα Σύμβουλο, κατά τη 
διάρκεια της θητείας του να ενεργεί κατ’ επάγγελμα 
και χωρίς την άδεια της Γενικής Συνέλευσης για δικό 
του λογαριασμό ή λογαριασμό τρίτων, πράξεις συναφείς 
προς τους σκοπούς της Εταιρείας ή να είναι μέλος Δ.Σ., 
διευθυντικό στέλεχος ή υπάλληλος ή αντιπρόσωπος 
εταιρειών που έχουν συναφείς σκοπούς με αυτούς που 
επιδιώκει η Εταιρεία, καθώς και να μετέχει, ως ομόρρυθ- 
μος εταίρος σε εταιρείες που επιδιώκουν τέτοιους σκο¬ 
πούς. Επίσης απαγορεύεται στον Διευθύνοντα Σύμβουλο 
να είναι Πρόεδρος, Διευθύνων Σύμβουλος ή μέλος Δ.Σ. 

άλλης επιχείρησης. Ο Διευθύνων Σύμβουλος δύναται να είναι πρόεδρος του Δ.Σ. συνδεδεμένων, με την εταιρεία, 
επιχειρήσεων, χωρίς πρόσθετη αμοιβή. 

Τόπος εργασίας είναι η Θεσσαλονίκη. Απαραίτητη όμως κρίνεται η δυνατότητα για τυχόν συχνές μετακινήσεις 
εντός και εκτός Ελλάδος. 

Η αποζημίωση του Διευθύνοντος Συμβούλου καθορίζεται με κοινή απόφαση του εποπτεύοντος Υπουργού και 
του Υπουργού Οικονομικών σύμφωνα με την κείμενη νομοθεσία. 

7. Διαδικασία επιλογής 

Ο Διευθύνων Σύμβουλος διορίζεται από τον Υπουργό Μακεδονίας και Θράκης βάσει πίνακα υποψηφίων που 
υποβάλλεται από την Επιτροπή Αξιολόγησης. Η διαδικασία επιλογής θα βασισθεί στην εξέταση των αιτήσεων 
και των συνημμένων δικαιολογητικών των υποψηφίων, μετά την οποία ακολουθεί σειρά συνεντεύξεων που πε- 
ριγράφονται κατωτέρω: 

α) Η Επιτροπή Αξιολόγησης, εξετάζει τις αιτήσεις και καταρτίζει έναν αρχικό πίνακα με βάση τα βιογραφικά 
σημειώματα και τα προσκομιζόμενα δικαιολογητικά των υποψηφίων, οι οποίοι πληρούν όλα τα κύρια προσόντα 
(παράγραφος 3) και τις τυπικές προϋποθέσεις συμμετοχής καθώς και τυχόν πρόσθετα προσόντα (παράγραφος 
4) για την πλήρωση της θέσης. Επιπλέον, η Επιτροπή Αξιολόγησης συντάσσει πίνακα με τους υποψηφίους που 
αποκλείονται από τη συνέχεια της διαδικασίας με τεκμηριωμένη αναφορά στους λόγους αποκλεισμού. 

β) Οι υποψήφιοι οι οποίοι πληρούν τις τυπικές προϋποθέσεις συμμετοχής στη διαδικασία επιλογής θα κληθούν 
σε συνέντευξη εκ μέρους της επιτροπής. Κατά τη διάρκεια της συνέντευξης η επιτροπή αξιολογεί τα τυπικά και 
ουσιαστικά προσόντα των υποψηφίων εξετάζει την τεκμηρίωση, βαθμολογεί την επίδοση των υποψηφίων τόσο 
στα κύρια όσο και στα επιθυμητά προσόντα ακολουθώντας το σύστημα μοριοδότησης προσόντων (παράγραφος 
8) και διαμορφώνει γνώμη για την εν γένει προσωπικότητα και κατάρτιση των υποψηφίων. Με βάση τα αποτελέ¬ 
σματα της παραπάνω διαδικασίας η Επιτροπή Αξιολόγησης καταρτίζει τελικό αξιολογικό πίνακα κατάταξης των 
υποψηφίων ο οποίος περιλαμβάνει τόσο τα κύρια και πρόσθετα προσόντα όσο και τη συνολική βαθμολόγηση 
του κάθε υποψηφίου όπως προκύπτει από τη μοριοδότηση των κύριων και πρόσθετων προσόντων και τη γενική 
αξιολόγηση της συνέντευξης. Ο τελικός αξιολογικός πίνακας κατάταξης θα υποβληθεί στον Υπουργό Μακεδονίας 
και Θράκης ο οποίος και θα διορίσει με απόφασή του τον Διευθύνοντα Σύμβουλο. 

8. Μοριοδότηση προσόντων 

Για την αξιολόγηση των κύριων και πρόσθετων προσόντων η Επιτροπή Αξιολόγησης ακολουθεί σύστημα μο- 
ριοδότησης σύμφωνα με τον παρακάτω πίνακα. 


Α/Α 

ΠΡΟΣΟΝ 

ΚΡΙΤΗΡΙΑ 

ΜΟΡΙΟΔΟΤΗΣΗ 
(Σε κλίμακα με 
ελάχιστο το 0 και 
μέγιστο το 10) 

1 

Πτυχίο Πανεπιστημιακού ιδρύμα¬ 
τος ενός ημεδαπής η ισότιμου και 
αντίστοιχου ιδρύματος ενός αλ¬ 
λοδαπής σε γνωστικό αντικείμενο 
συγγενές με τους τομείς δραστηρι¬ 
ότητας της εταιρείας 

Βαθμός συνάφειας γνωστικού αντικειμένου και 
βαθμός πτυχίου «καλώς» 

0-4 

Βαθμός συνάφειας γνωστικού αντικειμένου και 
βαθμός πτυχίου «λίαν καλώς» 

5-7 

Βαθμός συνάφειας γνωστικού αντικειμένου και 
βαθμός πτυχίου «Άριστα» 

8-10 

Αν ο υποψήφιος κατέχει περισσότερα του ενός πτυχία Πανεπιστημιακού Ιδρύματος, υπολογίζεται το προσόν με 
τα περισσότερα μόρια και το 1/3 των μορίων των άλλων πτυχίων 

2 

Προϋπηρεσία τουλάχιστον οχτώ (8) 
ετών σε θέση αυξημένης ευθύνης 
στο δημόσιο ή ιδιωτικό τομέα. 

Προϋπηρεσία πέραν των 8 ετών 

1/έτος 

Προϋπηρεσία πέραν των 8 ετών σε συναφές 
με τους τομείς δραστηριότητας της Εταιρείας 
αντικείμενο 

2/έτος 

3 

Γνώση και εμπειρία σε θέματα 
έρευνας, τεχνολογίας και καινοτο- 
μίας σε εθνικό και διεθνές επίπεδο. 
Ιδανικά η απόκτηση εμπειρίας θα 
πρέπει να περιλαμβάνει απασχόλη¬ 
ση σε συναφές αντικείμενο στο δη¬ 
μόσιο, στον ακαδημαϊκό/ερευνητικό 
και ιδιωτικό τομέα (τριπλή έλικα). 

Επαρκής γνώση και εμπειρία που προέρχεται 
από 1 τομέα ενός τριπλής έλικας 

0-3 

Επαρκής γνώση και εμπειρία που προέρχεται 
από 2 τομείς ενός τριπλής έλικας 

4-7 

Επαρκής γνώση και εμπειρία που προέρχεται 
από 3 τομείς της τριπλής έλικας 

8-10 

4 

Ικανότητα ανάληψης πρωτοβουλιών 
στο σχεδίασμά και την εκτέλεση 
ερευνητικών/ αναπτυξιακών συνερ- 
γατικών έργων ή και έργων στρα¬ 
τηγικής ανάπτυξης καθώς και γνώ¬ 
ση των θεμάτων της περιφερειακής 
ανάπτυξης και του παγκόσμιου 
ανταγωνισμού. 

Εμπειρία στο σχεδίασμά και υλοποίηση μέχρι 

10 ερευνητικών/αναπτυξιακών συνεργατικών 
έργων 

0-5 

Εμπειρία στο σχεδίασμά και υλοποίηση περισ¬ 
σότερων από 10 ερευνητικών/αναπτυξιακών 
συνεργατικών έργων 

6-10 

5 

Γνώση του διεθνούς περιβάλλοντος 
καινοτομίας και των προϋποθέσεων 
προσέλκυσης διεθνών επενδύσεων 
στις νέες τεχνολογίες. 

Εμπειρία στην αξιολόγηση καινοτόμων εγχει¬ 
ρημάτων 

0-3 

Εμπειρία από την θέση υπευθύνου για την αξι¬ 
ολόγηση καινοτόμων εγχειρημάτων 

4-7 

Εμπειρία στη διαμόρφωση συστήματος αξιο¬ 
λόγησης και υπεύθυνος διαπραγματεύσεων σε 
διεθνές επίπεδο 

8-10 

6 

Καλά αναπτυγμένες διοικητικές 
και ηγετικές δεξιότητες (πείρα στη 
διαχείριση δημοσιονομικών, χρημα¬ 
τοοικονομικών πόρων και ανθρώπι- 
νου δυναμικού για την υλοποίηση 
έργων καθώς και στο συντονισμό 
οοπεοΓίιυπι για την υλοποίηση δι¬ 
εθνών έργων), αποδεδειγμένες σε 
εθνικό ή/και διεθνές περιβάλλον. 

Ιδιότητα Ριό)θοΙ πιαηαρθΓ σε έργο με συναφές 
με τους τομείς δραστηριότητας της Εται¬ 
ρείας αντικείμενο, προϋπολογισμού άνω των 
300.000€ 

0-3 

Ιδιότητα Ριό)θοΙ πιαπαρθΓ σε 3 ή περισσότερα 
έργα με συναφές με τους τομείς δραστηριό¬ 
τητας της Εταιρείας αντικείμενο, προϋπολογι¬ 
σμού άνω των 300.000€ το καθένα 

4-7 

Ιδιότητα Ριό)θοΙ πιαηαρθΓ σε 5 ή περισσότερα 
έργα με συναφές με τους τομείς δραστηριό¬ 
τητας της Εταιρείας αντικείμενο, του ιδιωτι¬ 
κού και του δημόσιου τομέα, προϋπολογισμού 
άνω των 300.000€ το καθένα 

8-10 

7 

Υψηλό επίπεδο διαπροσωπικών 
δεξιοτήτων και δεξιοτήτων παρου¬ 
σίασης, συμπεριλαμβανομένων δε- 
ξιοτήτων γραπτής και προφορικής 
επικοινωνίας σε ανώτερο διοικη¬ 
τικό επίπεδο με θεσμικά όργανα, 
δημόσιες Αρχές και ευρύ φάσμα 
κοινωνικών εταίρων 

Παρουσιάσεις δράσεων σε ακροατήριο ή/και 
εμπειρία εκπροσώπησης φορέα σε θεσμικά 
όργανα 

0-5 

Παρουσιάσεις σε συνέδρια σε συναφές με 
τους τομείς δραστηριότητας της εταιρείας 
αντικείμενο και εμπειρία εκπροσώπησης φο¬ 
ρέα σε θεσμικά όργανα 

6-10 

8 

Αποδεδειγμένη γνώση μιας τουλά- 
χιστον ή και περισσοτέρων γλωσ- 
σών εργασίας της Ευρωπαϊκής 
Ένωσης (ΕΕ). 

Άριστη γνώση μίας ξένης γλώσσας 

3 

Άριστη γνώση δύο ξένων γλωσσών 

6 

Άριστη γνώση τριών ή περισσοτέρων ξένων 
γλωσσών 

10 

Πολύ καλή γνώση μίας ξένης γλώσσας 

2 

Πολύ καλή γνώση δύο ξένων γλωσσών 

5 

Πολύ καλή γνώση τριών ή περισσοτέρων ξέ¬ 
νων γλωσσών 

7 

Καλή γνώση ξένης γλώσσας 

1 για κάθε ξένη 
γλώσσα 

Σε κάθε περίπτωση ο μέγιστος αριθμός μορίων για το κριτήριο της ξένης γλώσσας δεν μπορεί να ξεπερνά 
το 10 

9 

Διδακτορικό τίτλο ή τίτλο μετα¬ 
πτυχιακών σπουδών από Πανεπι- 
στημιακό ίδρυμα ενός ημεδαπής ή 
ισότιμου και αντίστοιχου ιδρύματος 
της αλλοδαπής, 

Μεταπτυχιακός τίτλος σπουδών χωρίς συνά¬ 
φεια 

2 

Μεταπτυχιακός τίτλος σπουδών σε συναφές 
με τις δραστηριότητες της Εταιρίας αντικεί¬ 
μενο 

5 

Διδακτορικός τίτλος σπουδών χωρίς συνάφεια 

3 

Διδακτορικός τίτλος σπουδών σε συναφές 
με τις δραστηριότητες της Εταιρίας 
αντικείμενο 

10 

Αν ο υποψήφιος κατέχει περισσότερα του ενός πτυχία Πανεπι¬ 
στημιακού Ιδρύματος, υπολογίζεται το προσόν με τα περισσότερα 
μόρια και το 1/3 των μορίων των άλλων πτυχίων 

10 

Γενική αξιολόγηση συνέντευξης 

Αξιολόγηση και τεκμηρίωση προσόντων, δια¬ 
μόρφωση γνώμης για την εν γένει προσωπικό¬ 
τητα και κατάρτιση των υποψηφίων 

0-50 

0 μέγιστος αριθμός μορίων που μπορεί να λάβει ο υποψήφιος σε κάθε ένα από τα παραπάνω κριτήρια είναι 
το 10 με εξαίρεση το κριτήριο 10 (Γενική αξιολόγησης συνέντευξης) στο οποίο η μοριοδότηση κυμαίνεται από 

0 έως 50 μόρια. 

Η εμπειρία, ιδιότητα, κατοχή θέσης κ.λπ. καθώς και 
όλα τα παραπάνω στοιχεία, συμπεριλαμβανομένου 
οποιουδήποτε άλλου στοιχείου επικαλείται ο υποψήφιος 
στην αίτησή του, θα πρέπει να τεκμηριώνονται από το 
βιογραφικό σημείωμα των υποψηφίων και τα αντίστοιχα 
αποδεικτικά έγγραφα που προσκομίζονται και τίθενται 
στην κρίση της Επιτροπής Αξιολόγησης. 

Για την επιλογή του Διευθύνοντος Συμβούλου, η Επι¬ 
τροπή Αξιολόγησης συντάσσει αρχικό πίνακα με βάση 
τα βιογραφικά σημειώματα και τα προσκομιζόμενα δι- 
καιολογητικά των υποψηφίων, οι οποίοι πληρούν όλα 
τα κύρια προσόντα και τις τυπικές προϋποθέσεις συμ¬ 
μετοχής καθώς και τυχόν πρόσθετα προσόντα, πίνακα 
με τους υποψηφίους που αποκλείονται από τη συνέχεια 
της διαδικασίας και τελικό αναλυτικό αξιολογικό πίνακα 
κατάταξης των υποψηφίων σύμφωνα με τα οριζόμενα 
στην παράγραφο 7 της παρούσας. 

9. Διαδικασία υποβολής αίτησης συμμετοχής 

Οι υποψήφιοι που επιθυμούν να συμμετάσχουν στη 
διαδικασία πλήρωσης της θέσης του Διευθύνοντος 
Συμβούλου της ανώνυμης εταιρίας με την επωνυμία 
«Αλεξάνδρεια Ζώνη Καινοτομίας Α.Ε.» καλούνται να 
υποβάλλουν ή αποστείλουν σφραγισμένο φάκελο, ο 
οποίος περιέχει: 

α) Αίτηση 

β) Επικυρωμένο φωτοαντίγραφο δελτίου αστυνομικής 
ταυτότητας 

γ) Αναλυτικό βιογραφικό σημείωμα. 

δ) Αντίγραφα τίτλων σπουδών και γνώσης ξένων 
γλωσσών καθώς και πιστοποιητικά αναγνώρισης ισοτι¬ 
μίας και αντιστοιχίας. 

ε) Αποδεικτικά επαγγελματικής εμπειρίας - προϋπη¬ 
ρεσίας. 

στ) Κάθε άλλο αποδεικτικό έγγραφο τεκμηρίωσης των 
κύριων και πρόσθετων προσόντων τους. 

ζ) Υπεύθυνη δήλωση του Ν. 1599/1986 ότι δεν συντρέ¬ 
χουν τυχόν κωλύματα διορισμού σύμφωνα με την πα¬ 
ράγραφο 5 της παρούσας. 

η) Υπεύθυνη δήλωση του Ν. 1599/1986 ότι τα στοιχεία 
που περιλαμβάνονται στο βιογραφικό σημείωμα καθώς 
και τα αποδεικτικά έγγραφα τεκμηρίωσης είναι ακριβή 
και αληθή. 

Όλα τα έγγραφα τα οποία σύμφωνα με την κείμενη 
νομοθεσία είναι επικυρώσιμα, θα πρέπει να προσκο¬ 
μιστούν, επί ποινή απόρριψης της αίτησης, νομίμως 
επικυρωμένα. 

Οι φάκελοι υποβάλλονται ή αποστέλλονται ταχυδρο¬ 
μικά με συστημένη επιστολή, στο Υπουργείο Μακεδο¬ 
νίας και Θράκης 


Ταχυδρομική Διεύθυνση: «Διοικητήριο», 54123 Θεσσα¬ 
λονίκη 

τηλ. 2310 379152, ΐαχ: 2310 235109, αρμόδιος: Θεοχαρό- 
πουλος Αθανάσιος (Γρ. 204 2ος όροφος). 

Η αίτηση με τα δικαιολογητικά υποβάλλονται εντός 
αποκλειστικής προθεσμίας είκοσι (20) ημερών από την 
ημερομηνία της τελευταίας δημοσίευσης της προκήρυ¬ 
ξης στον ημερήσιο τύπο. 

Αιτήσεις που δεν είναι δεόντως συμπληρωμένες ή 
είναι εκπρόθεσμες θα απορρίπτονται τεκμηριωμένα από 
την Επιτροπή Αξιολόγησης. 

10. Σύσταση τριμελούς Επιτροπής Αξιολόγησης 

Για τη διενέργεια της αξιολόγησης των υποψηφίων 
για την πλήρωση της θέσης του Διευθύνοντος Συμβού¬ 
λου στην Εταιρία «Αλεξάνδρεια Ζώνη Καινοτομίας Α.Ε.» 
συστήνεται τριμελής επιτροπή αποτελούμενη από τους 

α) Ποζρικίδη Κυριάκο, Διευθύνοντα Σύμβουλο της εται¬ 
ρείας «Δ.Ε.Θ. - ΗΕΙΕΧΡΟ Α.Ε.» ως πρόεδρο. 

β) Λακασά Δημήτριο, Πρόεδρο του Δ.Σ. της εταιρείας 
«Αλεξάνδρεια Ζώνη Καινοτομίας Α.Ε.» και Πρόεδρο του 
Συνδέσμου Εξαγωγέων Βορείου Ελλάδος (ΣΕΒΕ), ως 
μέλος. 

γ) Μαυρουδή Δημήτριο, Προϊστάμενο της Διεύθυνσης 
Οικονομίας και Τουριστικής Ανάπτυξης του Υπουργείου 
Μακεδονίας και Θράκης, ως μέλος. 

Χρέη γραμματέα της επιτροπής αξιολόγησης εκτελεί 
ο Θεοχαρόπουλος Αθανάσιος υπάλληλος του κλάδου 
ΠΕ Διοικητικού - Οικονομικού με βαθμό Δ του Υπουρ¬ 
γείου Μακεδονίας και Θράκης. 

Έργο της επιτροπής αποτελεί η υποβοήθηση της 
διαδικασίας αξιολόγησης και επιλογής και η λήψη 
συνεντεύξεων από τους υποψηφίους σύμφωνα με τα 
οριζόμενα στις παραγράφους 7 και 8 της παρούσας. 
Η Επιτροπή, αφού παραλάβει τους φακέλους των υπο¬ 
ψηφίων μετά το πέρας της παραπάνω προθεσμίας, συ¬ 
ντάσσει τους προβλεπόμενους στις παραγράφους 7 και 
8 της παρούσας πίνακες. Ο τελικός αξιολογικός πίνακας 
κατάταξης θα υποβληθεί στον Υπουργό Μακεδονίας και 
Θράκης ο οποίος και θα διορίσει με απόφασή του τον 
Διευθύνοντα Σύμβουλο. 

Περίληψη της απόφασης να δημοσιευθεί σε δύο (2) 
ημερήσιες εφημερίδες πανελλήνιας κυκλοφορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Οκτωβρίου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 




41674 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ33ί6Γ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020285008 1 1 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































